《横吹曲辞。入塞曲》
唐代·耿湋

将军带十围，重锦制戎衣。猿臂销弓力，虬须长剑威。

首登平乐宴，新破大宛归。楼上姝姬笑，门前问客稀。

暮烽玄菟急，秋草紫骝肥。未奉君王诏，高槐昼掩扉。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。